เฟดเอ็กซ์ ยืนยันแข่งโอลิมปิก 2020 ถ้าไม่เจ็บ
โรเจอร์ เฟเดอเรอร์ แชมป์แกรนด์สแลม 20 รายการ และเหรียญทองชายคู่โอลิมปิก 2008 ที่ปักกิ่ง ในวัย 38 ปี ยืนยันว่าหากร่างกายเขาฟิตสมบูรณ์จะเข้าร่วมการแข่งขันโอลิมปิก 2020 ที่โตเกียวแน่นอนเฟเดอเรอร์แถลงข่าวหลังจากการแข่งขันรายการพิเศษ ที่โตเกียว ซึ่งเขาชนะ จอห์น อิสเนอร์ 2 เซตรวด ซึ่งเขากล่าวว่าถ้าผมฟิตสมบูรณ์ ไม่มีอาการบาดเจ็บ ผมจะแข่งโอลิมปิกแน่นอน ผมคิดเกี่ยวกับเรื่องนี้มาหลายสัปดาห์แล้ว และพยายามวางแผนให้เหมาะสมสำหรับครอบครัวด้วย ถ้าเป็นไปได้ก็อยากจะแข่งโอลิมปิกทุกครั้งเท่าที่จะทำได้ แต่ปัญหาอยู่ที่หัวเข่าที่บาดเจ็บและต้องผ่าตัดไปหลังจากวิมเบิลดัน ทำให้พลาดโอลิมปิกเกมส์ ปี 2016 ที่บราซิล อย่างไรก็ตาม โอลิมปิกเกมส์เป็นอะไรที่วิเศษมากๆสำหรับผม และขอประกาศไว้ตรงนี้เลยว่า ถ้าผมฟิตสมบูรณ์ ผมจะแข่งโอลิมปิกเกมส์ ที่โตเกียวแน่นอนสำหรับเฟเดอเรอร์ พลาดโอลิมปิกในปี 2016 เพราะอาการบาดเจ็บที่หัวเข่า แต่เข้าร่วมการแข่งขันโอลิมปิกมาแล้ว 4 สมัยติดต่อกันในปี 2000 ที่ซิดนีย์ 2004 ที่กรีซ 2008 ที่ปักกิ่ง และในปี 2012 ที่ลอนดอน ซึ่งเขาแพ้ให้กับแอนดี้ เมอร์เรย์ และได้เพียงเหรียญเงินชายเดี่ยว
โรเจอร์ เฟเดอเรอร์ ยืนยันแข่งโอลิมปิก ปี 2020 ที่โตเกียว แน่นอนหากร่างกายฟิต ไม่มีอาการบาดเจ็บ
เฟเดอเรอร์,โอลิมปิก2020,โตเกียว2020,เทนนิส